3. Ευρωπαϊκός Οργανισμός Ασφάλειας της Αεροπορίας (ψηφοφορία) 
- Πριν από την ψηφοφορία:
Jörg Leichtfried 
εισηγητής. - (DE) Κύριε Πρόεδρε, πρόκειται για μια παρατήρηση που αφορά τη μετάφραση της τροπολογίας 10 για το άρθρο 1, σημείο 5 του άρθρου 6β, παράγραφος 4. Εδώ προφανώς έγινε ένα λάθος στην τελική έκθεση για την ψηφοφορία στην Ολομέλεια κατά τη μεταφορά της ψηφοφορίας στην επιτροπή. Στο πρωτότυπο η τροπολογία αναφέρει - παραθέτω στα αγγλικά:
(EN) "those involved in commercial operations shall hold an attestation as referred to in"
(DE) Όμως, το κείμενο που εγκρίθηκε στην επιτροπή αναφέρει:
(EN) "Τα άτομα που εμπλέκονται σε εμπορικές δραστηριότητες πρέπει να διαθέτουν βεβαίωση όπως αρχικά περιγράφεται στο"
(DE) κλπ, και ζητώ να ληφθεί αυτό υπόψη.
(Το Σώμα εγκρίνει το αίτημα)
- Πριν από την ψηφοφορία επί του Παραρτήματος II:
Jaromír Kohlíček
(CS) Κύριε Πρόεδρε, κατά την αντιγραφή, φαίνεται ότι παραλείφθηκε εκ παραδρομής μια αράδα του κειμένου της παραγράφου Ε του Παραρτήματος II, συγκεκριμένα το σημείο 7· παραθέτω: "600 kg για πολύ ελαφριά αεροσκάφη για μη εμπορική δραστηριότητα".
(Το Σώμα εγκρίνει την προφορική τροπολογία)
